钦定古今图书集成/理学汇编/学行典/第197卷 > 锺贤
## 钦定古今图书集成/理学汇编/学行典/第197卷 > 锺贤

按《滕县志》：“锺贤，千户锺理子。以茂才补邑诸生。性至
孝。父卒，贤号痛，水浆不入口，形毁骨立。及葬，庐于墓
侧。一日大雪，贤晨起扫除墓雪，人遂呼为扫雪秀才。
将及大祥而母病，乃归，吁天自代，不入室，不解衣。母
病革，执丧如其父丧。以岁贡授赵州训导，卒。正德间，
屡荐于抚按。时节孝，有司皆得径奏。抚按行，有司具”
奏，有司惮于繁费，竟寝。